Դուգլաս Ֆրանկո Տեյշեյրա

Դուգլաս Ֆրանկո Տեյշեյրա (, ավելի հայտնի է որպես Դուգլաս (), ), բրազիլական ծագմամբ հոլանդացի ֆուտբոլիստ, պորտուգալական «Սպորտինգ» ակումբի կենտրոնական կիսապաշտպան։

Ակումբային կարիերա 
Դուգլասն սկսել է ֆուտբոլով զբաղվել 16 տարեկանում «Ժոինվիլ» ակումբի կազմում։ 2007/08 մրցաշրջանում տեղափոխվել է «Տվենտե» ակումբ։ Թիմի կազմում նա իր նորամուտը կատարել է 2007 թվականի սեպտեմբերի 7-ին՝ Մյունխենի «Բավարիա» ակումբի դեմ խաղի ժամանակ։

2008 թվականի մայիսին նա պայմանագիր է կնքել ակումբի հետ մինչև 2012 թվականը։

2013 թվականի հուլիսի 17-ին հայտարարվել է, որ նա նոր պայմանագիր է կնքել Մոսկվայի «Դինամո» ակումբի հետ։

2015 թվականի օգոստոսի 29-ին Դուգլասը տեղափոխվել է թուրքական «Տրաբզոնսպոր» ակումբ՝ կնքելով 4 տարվա պայմանագիր։

2016 թվականի օգոստոսի 25-ին նա 1,3 միլիոն եվրոյով տեղափոխվել է «Սպորտինգ» ակումբ՝ կնքելով 3+1 սխեմայով պայմանագիր։

Կարիերան հավաքականի կազմում 
Դուգլասը ոչ մի անգամ չի հրավիրվել իր երկրի ազգային հավաքական։ Նիդերլանդներում երկար ժամանակ հանդես գալուց հետո, նա որոշել է ստանալ այդ երկրի քաղաքացիությունը՝ նպատակ ունենալով ընդգրկվել Նիդերլանդների հավաքականում։ Նրա ձգտումը հավանության է արժանացրել ազգային հավաքականի գլխավոր մարզիչ Բերտ վան Մարվեյկը։

2011 թվականի նոյեմբերի 2-ին Դուգլասն ստացել է Նիդերլանդների քաղաքացիություն։ 2012 թվականի հոկտեմբերին նա հրավիրվել է Նիդերլանդների հավաքականի կազմ, բայց այդ մարզաշապիկով դեռևս դաշտ դուրս չի եկել։

Ձեռքբերումներ 
 «Տվենտե»
 Նիդերլանդների չեմպիոն – 2009/10
 Նիդերլանդների սուպերգավաթակիր (2) – 2010, 2011
 Նիդերլանդների գավաթակիր – 2010/11

Ծանոթագրություններ

Արտաքին հղումներ 
 Պաշտոնական կայք  
 Ֆուտբոլիստի էջը trabzonspor.org.tr կայքում  
 Ֆուտբոլիստի վիճակագրությունը Voetbal International կայքում  

Սպորտինգ Լիսաբոնի ֆուտբոլիստներ
Դինամո Կիևի ֆուտբոլիստներ
Տվենտեի ֆուտբոլիստներ
Ֆուտբոլի պաշտպաններ
Հոլանդացի ֆուտբոլիստներ
Թուրքական Սուպեր լիգայի ֆուտբոլիստներ
Բրազիլացի ֆուտբոլիստներ
Դինամո Մոսկվայի ֆուտբոլիստներ
Տրաբզոնսպորի ֆուտբոլիստներ
Ռուսաստանի Պրեմիեր Լիգայի խաղացողներ